Նորիկ Բազիկյան

Նորիկ Ավետիսի Բազիկյան (սեպտեմբերի 21, 1948(1948-09-21), Մասիս, Արտաշատի շրջան, Հայկական ԽՍՀ, ԽՍՀՄ), հայ մեքենագետ։ Տեխնիկական գիտությունների դոկտոր (1996), պրոֆեսոր (2002): ՀԳԳԱ թղթակից անդամ (1996):


== Կենսագրություն ==
Նորիկ Բազիկյանը ծնվել է 1948 թվականի սեպտեմբերի 21-ին, Մասիս (Հայաստանի Արարատի մարզ) գյուղում։ 1966-1971 թվականներին սովորել և ավարտել է Հայկական գյուղատնտեսական ինստիտուտի Գյուղատնտեսության մեքենայացման ֆակուլտետը՝ «Ավտոմոբիլային տրանսպորտ» մասնագիտությամբ։ 1971-1972 թվականներին եղել է ՀԽՍՀ Տրանսպորտի նախարարության ուղևորների փոխադրման վարչութան ինժեներ։ 1972-1973 թվականներին ծառայել է Խորհրդային բանակում։ 1973 -1976 թվականներին եղել է Ավտոմոբիլների ամբիոնի ավագ լաբորանտ, 1976-1983 թվականներին՝ Ավտոտրակտորների ամբիոնում ասիստենտ, 1983-1991 թվականներին՝ Ավտոտրակտորների ամբիոնում դոցենտ, 1991-2017 թվականներին ՀԱԱՀ Ավտոմոբիլներ և տրակտորներ ամբիոնի վարիչ։ 2008 թվականին վերապատրաստվել է Տարտուի (էստոնիա) ագրարային և Ուպսալայի (Շվեդիա) համալսարաններում, 2009 թվականին՝ Կոկրանի ծրագրով, Ֆորստ Կոլոնզի պետական համալսարանում, 2010 թվականին՝ Վայհենշտեֆանի կիրառական գիտությունների համալսարանում, ԳՖՀ Կոլորադոյի նահանգ, ԱՄՆ։ 2006-2017 թվականներին եղել է ՀԱԱՀ Գյուղատնտեսության մեքենայացման և ավտոմոբիլային տրանսպորտի ֆակուլտետի դեկան, 2017 թվականից՝ ՀԱԱՀ Ավտոմոբիլներ և տրակտորներ ամբիոնի վարիչի պաշտոնակատար։
Աշխատանքները վերաբերում են լեռնային երկրագործությունում մեքենատրակտորային ագրեգատների դինամիկական և տեխնոլոգիական բնութագրերի բարելավման հիմնահարցերին։ 
Գիտական հետազոտությունները նվիրված են տրակտորային ագրեգատի դինամիկատեխնոլոգիական բնութագրերի գնահատման և ավտոտրանսպորտային միջոցների պասիվ անվտանգության և շահագործական հուսալիության ուսումնասիրության հիմնախնդիրներին։ Հեղինակ է ուսումնական ձեռնարկի և ուսումնամեթոդական աշխատանքների, 170 գիտական հոդվածների և 26 մեթոդական աշխատանքների, այդ թվում 1 մենագրություն, 1 դասագիրք, 4 ուսումնական ձեռնարկ, ԽՍՀՄ 2 արտոնագիր, ՌԴ 2 պատենտ և ՀՀ 45 հեղինակային արտոնագրեր։


== Անդամակցություն ==
ՀԱԱՀ-ին առընթեր տեխնիկական գիտությունների դոկտորի և թեկնածուի գիտական աստիճան շնորհող թիվ 033 մասնագիտացված խորհրդի նախագահի տեղակալ, համալսարանի գիտական խորհուրդ (2006)։
ՀՀ ԳԱԱ փորձաքննությունների ազգային բյուրո (2005)։
ՀԱԱՀ «Տեղեկագիր» միջազգային ամսագրի հրատարակչական խորհուրդ (2002)։


== Պարգևներ ==
Անանիա Շիրակացու մեդալ (2010)
Հայաստանի Կրթության և գիտության նախարարության ոսկե մեդալ (2008)
ՀՊԱՀ ոսկե հուշամեդալ (2006)


== Երկեր ==
Ավտոմոբիլներ և տրակտորներ. շահագործական հատկանիշների տեսություն։ Բուհական դասագիրք, Բազիկյան Նորիկ Ավետիսի, Խաչատրյան Մ. Ա., Հայաստանի ազգային ագրարային համալսարան, Երևան, ՀԱԱՀ, 2015։
Ավտոմոբիլային անվի և ճանապարհի փոխազդեցությունը։ Ուսումնական ձեռնարկ, Բազիկյան Նորիկ Ավետիսի, Հովհաննիսյան Գ. Դ, Վարդանյան Վ. Ա., Հայաստանի պետական ագրարային համալսարան, Երևան, ՀՊԱՀ, 2013։
Տրանսպորտային փոխադրումներ և բեռնման-բեռնաթափման աշխատանքներ։ Երևա, ՀՊԱՀ, 2013, 299 էջ։
Ուսումնական, արտադրական և նախադիպլոմային պրակտիկաների համալիր ծրագիր և մեթոդական ցուցումներ, Բազիկյան, Նորիկ Ավետիսի, Խաչատրյան, Մ. Ա [Խմբ.], Կրթության և գիտության նախարարություն, Հայաստանի ազգային ագրարային համալսարան Ավտոմոբիլների և տրակտորների ամբիոն, Երևան, ՀԱԱՀ, 2012։
Ճանապարհատրանսպորային պատահարների փորձագիտությունը օրինակներում և խնդիրներում։ Ուսումնական ձեռնարկ, Ռ. Մ. Բալայան, Ն. Ա. Բազիկյան, Ա. Ռ. Սիմոնյան, խմբ.՝ Ս. Հ. Մսրյան, Երևան, հեղ. հրատարակչություն, 2008։
Մեթոդական ցուցումներ «Տրակտորներ և ավտոմոբիլներ» առարկայի «Ավտոտրակտորային ներքին այրման շարժիչներ» դասընթացի լաբորատոր աշխատանքների կատարման վերաբերյալ, Բազիկյան Նորիկ Ավետիսի, Սիրեկանյան Ս. Ռ, Ռամազյան, Վ. Լ, Պետրոսյան Ս. Ռ, [խմբ.] | Կրթության և գիտության նախարարություն, Հայաստանի պետական ագրարային համալսարան, Ավտոտրակտորների տրանսպորտային փոխադրումների ամբիոն, Երևան, ՀՊԱՀ, 2007։
Մեթոդական ցուցումներ «Ավտոմոբիլներ և տրակտորներ» առարկայից կուրսային և դիպլոմային նախագծեր կատալու վերաբերյալ, Բազիկյան Նորիկ Ավետիսի, Սիրեկանյան Ս. Ռ, Հայաստանի Կրթության և գիտության նախարարություն, Հայաստանի պետական ագրարային համալսարան, Ավտոտրակտորների տրանսպորտային փոխադրումների ամբիոն։ Երևան։ ՀՊԱՀ, 2008։
Մեթոդական ցուցումներ «Ճարտարագիտական հոգեբանություն» առարկայի ուսումնասիրման և ստուգողական աշխատանքների կատարման վերաբերյալ։ 311004 «Փոխադրումների և ճանապարհային երթևեկության կազմակերպում ու կառավարում մասնագիտության հեռակա ուսուցման ուսանողների համար, կազմ.՝ Ն. Ա. Բազիկյան, Գյուղատնտեսության նախարարություն, ՀՀ Հայաստանի գյուղատնտեսական ակադեմիա, Ավտոտրակտորների և տրանսպորտային փոխադրումների ամբիոն, Երևան, ՀԳԱ, 2007։
Մեթոդական ցուցումներ «Տրակտորներ և ավտոմոբիլներ» առարկայի «Ավտոտրակտորային ներքին այրման շարժիչներ» դասընթացի լաբորատոր աշխատանքների կատարման վերաբերյալ, Բազիկյան Նորիկ Ավետիսի, Երևան, ՀՊԱՀ, 2007, 28 էջ։
Ճանապարհատրանսպորտային պատահարների փորձագիտություն։ (Ուսումնական ձեռնարկ) , Ն. Ա. Բազիկյան, Ռ. Մ. Բալայան, Երևան, Ա. հ., 2003:
Մեթոդական ցուցումներ «Ճարտարագիտական հոգեբանություն» առարկայի ուսումնասիրման և ստուգողական աշխատանքների կատարման վերաբերյալ։ Հեռակա ուսուցման 2401/04- «Փոխադրումների կազմակերպումը և կառավարումը տրանսպորտում, ճանապարհային երթևեկության կազմակերպում» մասնագիտության ուսանողների համար, կազմ.՝ Ն. Ա. Բազիկյան, Գյուղատնտեսության նախարարություն, ՀՀ Հայաստանի գյուղատնտեսական ակադեմիա, Ավտոտրակտորների և տրանսպորտային փոխադրումների ամբիոն, Երևան, ՀԳԱ, 2002։
Մեթոդական ցուցումներ «Ավտոմոբիլային ճանապարհներ» ստուգողական աշխատանքներ կատարելու վերաբերյալ, Կազմ.՝ Ն. Ա. Բազիկյան, Գյուղատնտեսության նախարարություն, ՀՀ  Հայկական գյուղատնտեսական ակադեմիա, Ավտոմոբիլների և տրանսպորտային փոխադրումների ամբիոն, Երևան, 2001։
Մեթոդական ցուցումներ «Ավտոտրանսպորտային միջոցներ», կազմ.՝ Ն. Ա. Բազիկյան, Գյուղատնտեսության նախարարություն, ՀՀ Հայկական գյուղատնտեսական ակադեմիա,  Գյուղատնտեսական մեքենաների, ավտոտրակտորների և տրանսպորտային փոխադրումների ամբիոն, Երևան, 1999։
Динамико-технологические основы разработки склоновых машинно-тракторных агрегатов. Н. А. Базикян. Ереван, Гитутюн, 1998.


== Ծանոթագրություններ ==